Rikunarita-ORG/Wikinium huggingface dataset:
# Dolep Hitler

Hitler punya potrèt taun 1938
**Dolep Hitler** (hurup Arab Gundul: دولف هتلر; Dèt: *Adolf Hitler*) (20 April 1889 – 30 April 1945) entu pulitisi Dètslan nyang brojolnya di Ostenrèk èn jadi dedengkot Parté Natsi semprakan tahon 1933 ampé dia punya paèh tahon 1945. Dia ama dia punya gubernemèn Natsi bekèn jadi biang kèroknya Perang Dunia II èn Bahla Pemitesan nyang mites-mitesin orang ampé jutaan.

## Ruju'an
# Yayasan Wikimédia

Yayasan Wikimédia punya lambang
**Yayasan Wikimédia** (hurup Arab Gundul: يايسن ويکيميديا) atawa dalem basa Inggrisnya **Wikimedia Foundation, Inc.** ièlah hoporhanisasi deri Wikipédi, Wikikamus, Wikitukil, Wikikitab, Wikisumber, Wikimacem, Wikikuliah, serènta proyèk-proyèk samenwèrekan Méta-Wiki. Wikimédia entu atu paguyuban sonderuntung nyang ada di bawahnya Wèt Plorida, Amrik Serèkat.

Ni yayasan punya tujuan ièlah ngedukung perkembangan penauan nyang bèbas lagi perdèo, proyèk-proyèk berales Wiki, ama ngangsrogin isi deri ni proyèk pada ama orang umum ramé-ramé bèbas, perdèo, èn sonder i'lan.

## Ruju'an
# Makèdoni Lor

**Makèdoni Lor** (hurup Arab Gundul: مقدونى لور; Makèdoni: Македонија *Makedonija*; Albani: *Maqedonia e Veriut*) atawa resminya **KiblikMakèdoni Lor** (hurup Arab Gundul: کبليک مقدونى لور; Makèdoni: Република Северна Македонија *Republika Severna Makedonija*; Albani: *Republika e Maqedonisë së Veriut*) entu atu negara nyang letaknya di Ujung Balkan èn di Èropa Kidul-wètan. Dulunya, ni negara – bagèan deri Yugoslawi. Ni negara watesan ama Sèrwi di blèlirnya, Albani di bekulonnya, Yunani di bekidulnya, èn Bulgari di blètannya. Dia punya mata uang – dinar Makèdoni (MKD). Dia punya ibu negeri – Skopi atawa Uskup. Basa resminya – basa Makèdoni ama basa Albani.

## Ruju'an
# Sèrwi

**Sèrwi** (hurup Arab Gundul: سروى) atawa **Sèrbi** (hurup Arab Gundul: سروى; basa Sèrwi: Србија *Srbija*) atawa resminya **KiblikSèrwi** (hurup Arab Gundul: کبليک سروى; basa Sèrwi: Република Србија *Republika Srbija*) entu atu negara di Èropa Kidul-wètan. Dia punya hopstad nama Bèlgrado. Di belah lornya Sèrwi ada Honggari, di blètannya – Bulgari ama Ruméni, di bekidulnya – Makèdoni Lor, èn di bekulonnya – Gunung Item (nyang perna gancet ama Sèrwi), Bosni èn Hèrségowina, èn Kroasi.

Adapun orang Sèrwi bisa digero' **orang Sèrwi** (hurup Arab Gundul: اورڠ سروى) atawa **orang Sèreb** (hurup Arab Gundul: اورڠ صرب).

## Ruju'an
# Bèlgrado

Bèlgrado diimpleng deri atas jaoh
**Bèlgrado** (hurup Arab Gundul: بلݢراد; Sèrbi: Београд *Beograd*) ièlah hopstad ama kota nyang paling gedé di Sèrbi. Ni kota ngejagjag di bantrokannya Kali Sawah èn Kali Dono ama bantroknya Legok Panoniah èn Balkan. Ni kota punya arti lèterlek – 'kota puti'. Di wilayah kotanya Bèlgrado, nyang pada ngejogrog ada 1.197.714 orang, sementara ada 1,6 jutaan orang nyang pating ngejogrog di wilayah biang kotanya (per tahon 2022).

## Ruju'an
# Nupédi

Nupédi|  |
| Nama aseli | Nupedia |
| Type of site | Proyèk ènsiklopédi internet |
| Available in | Basa Inggris |
| Owner | Bomis |
| Created by | Jimmy Wales, Larry Sanger |
| URL | (udah diarsipin) |

**Nupédi** (Inggris: *Nupedia*) ya'entu atu ènsiklopédi berbasis web nyang artikelnya tu ditulis ama ahli-ahli èn punya ongji perdèo. Ni situs web didiriin ama Jimmy Wales èn dikelola ama Bomis, dengen Larry Sanger jadi *editor-in-chief*. Nupedia aktip sedari Oktober 1999 ampé dinon-fungsiin September 2003, èn dikenal sebagé awal-awalan deri ènsiklopédi perdèo Wikipédi.

## Ruju'an
# Taiwan

**Taiwan** (hurup Arab Gundul: تيوان; hurup Tionghoa Terdisionil: 臺灣, hurup Tionghoa Ringkes: 台灣; basa Mandarin/Koanwé: *Táiwān*; basa Hokkièn: *Tâi-uân*) atawa resminya **KiblikTionghoa** (hurup Arab Gundul: کبليک تيوڠهوا; hurup Tionghoa Terdisionil: 中華民國, hurup Tionghoa Ringkes: 中华民国; basa Mandarin/Koanwé: *Zhōnghuá Mínguó*; basa Hokkièn: *Tiong-hôa Bîn-kok*) entu réjim Tiongkok nyang mèrad deri daratan ke Taiwan. Kiblik Tiongkok pernah bekuku' di antéro Tiongkok (sedari 1911 ampé 1949), cuman mingsèr ke Pulo Taiwan abis perang sipil di Tiongkok. Semprakan entuh, Kiblik Ra'yat Tiongkok jadi rèhering Tiongkok nyang diakuin (nggantiin Kiblik Tiongkok di Peserèkatan Bangsa-Bangsa di tahon 1971), èn Kiblik Tiongkok punya status masing disengkètain.

Kiblik Tiongkok nglingkup pulo utama deri Taiwan serènta pulo-pulo di sekulilingnya (Pulo Pèngkun èn bagèan deri Hokkièn). Taiwan letaknya di belah kidul-wètannya Tiongkok daratan, bekidulnya Jepang, èn lornya Pilipénen. Dia punya hopstad nama Taipé atawa Taipak.

Taiwan juga' digero **Pormosa**, deri basa Portugis *formosa* 'boto'.

Orang nyang paling banyak ngejogrog di Taiwan entu orang kaum Han. Taiwan ada punya tiga kelompok Han gedé. Dia pada ngomong laèn-laèn basa Cina èn dia punya keruhun asalnya deri laèn-laèn tempat: Hokkièn Kidul (deri Propinsi Hokkièn), Kè' (Tionkok), ama Orang Daratan (deri Tiongkok daratan abis 1948).

Ada juga' orang asli Taiwannya nyang udah di Taiwan semprakan sebelon itu orang Han pada dateng di situ.

## Ruju'an